Official Journal L 286 , 18/10/1990 P. 0033 - 0039

Finnish special edition: Chapter 3 Volume 34 P. 0190

Swedish special edition: Chapter 3 Volume 34 P. 0190



Deċiżjoni tal-kummissjoni tas-26 ta' Settembru 1990 li jippreskrivi l-metodi ta' referenza għal kxif ta' residwi ta' metalli tqal u arseniku (90/515/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat id-Direttiva tal-Kunsill 64/433/KEE tas-26 ta' Ġunju 1964 dwar il-problemi tas-saħħa li jaffettwaw il-kummerċ intra-Komunitarju fil-laħam frisk [1], kif l-aħħar emendata bid-Direttiva 89/662/KEE [2], u b'mod partikolari l-Artikolu 4(1)(b) tagħha, Wara li kkunsidrat l-opinjoni tal-Kumitat Xjentifiku Veterinarju, Billi, skond l-Artikolu 4(1)(b) tad-Direttiva 64/433/KEE, għandhom jiġu preskritti metodi ta' referenza biex jiġu stmati r-riżultati ta' l-eżami tar-residwi; Billi l-Artikolu 1 tad-Deċiżjoni tal-Kummissjoni 89/610/KEE ta' l-14 ta' Novembru 1989 li jippreskrivi l-metodi ta' referenza u l-lista ta' laboratorji nazzjonali ta' referenza għall-kxif tar-residwi [3] jeskludi l-kopertura ta' metalli tqal u ta' l-arseniku; Billi, skond it-tieni subparagrafu ta' l-Artikolu 8(3) tad-Direttiva tal-Kunsill 86/469/KEE tas-16 ta' Diċembru 1986 li tikkonċerna l-eżami ta' annimali u laħam frisk għall-preżenza ta' residwi [4], kull sejbiet posittivi għandhom, jekk kontestati, jiġu konfermati billi jintużaw il-metodi ta' referenza stabbiliti skond l-Artikolu 4(1)(b) tad-Direttiva 64/433/KEE; Billi l-istabbiliment tal-metodu ta' referenza jinkludi d-definizzjoni tal-proċeduri analitiċi ta' referenza li għandhom jiġu segwiti u l-kriterji li għandhom jiġu applikati meta jitwettqu l-analiżi; Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti, ADOTTAT DIN ID-DEĊIŻJONI: Artikolu 1 Il-proċeduri analitiċi ta' referenza li għandhom jiġu applikati għall-konferma tal-preżenza ta' residwi għandhom ikunu kif ġej: 1. għall-arseniku: - spettometrija ta' assorbiment atomiku (AAS) (teknika tal-forġa tal-graffit jew ġenerazzjoni ta' l-idrur), - kolimetrija (wara l-komplessazzjoni). 2. għall-kadmju u ċ-ċomb: - spettometrija atomika ta' assorbiment (AAS) (teknika tal-forġa tal-graffit jew fjamma) - tqaxxir voltametriku anodiku permezz ta' polorografija derivata mill-polz (DPASV). 3. għall-merkurju: spettometrija atomika ta' assorbiment b'fażi ta' fwar kiesaħ (AAS). Artikolu 2 Il-proċedura tar-referenza analitika ta' l-għażla għandha tkun ibbażata preferibbilment fuq spettometrija atomika ta' assorboment (AAS) u għandu jkollha limitu ta' kxif li jkun ugwali jew anqas minn dak tal-proċedura użata għal-analiżi ta' rutina. Artikolu 3 Il-kriterji applikabbli għall-proċedura ta' referenza analitika huma stipulati fl-Anness. Artikolu 4 Din id-Deċiżjoni għandha tiġi eżaminata mill-ġdid qabel l-1 ta' Jannar 1996 sabiex jingħata kont ta' l-iżviluppi fl-għerf xjentifiku u tekniku. Artikolu 5 Din id-Deċiżjoni hija indirizzata lill-Istati Membri. Magħmula fi Brussel, fis-26 ta' Settembru 1990. Għall-Kummissjoni Ray Mac Sharry Membru tal-Kummissjoni [1] ĠU 121, tad- 29.7.1964, pġ. 2012/64. [2] ĠU L 395, tat-30.12.1989, pġ. 13. [3] ĠU L 351, tat-2.12.1989, pġ. 39. [4] ĠU L 275, tas-26.9.1986, pġ. 36. -------------------------------------------------- ANNESS 1. DEFINIZZJONIJIET U KRITERJI ĠENERALI 1.1. Parametri Il-parametri li jipprovdi għalihom l-Anness li jinsab mad-Deċiżjoni tal-Kunsill 85/591/KEE [1] kif definiti f’dan ir-rapport għandhom japplikaw għall-metodi tar-referenza ta’ l-analiżi għal residwi ta’ metalli tqal u arseniku. 1.2. Tifsir 1.2.1. Analit: komponent li għandu jitkejjel kampjun ta’ test tal-kontenut tiegħu. It-terminu "analit" jinkludi derivattivi ffurmati mill-analit matul l-analiżi kull meta dan ikun meħtieġ. 1.2.2. Materjal standard sustanza definita kif imiss ta’ purità analitika magħrufa li għandha tintuża biex tipprepara soluzzjonijiet ta’ kalibrant u kurvi ta’ kalibrazzjoni. 1.2.3. Materjal ċertifikat ta’ referenza kampjun ta’ sustanza jew oġġett waħdieni manifatturat li proprjetà waħda minnu jew diversi jiġu stabbiliti b’eżattezza suffiċjenti, sabiex jintuża biex jikkalibra apparat jew biex jivverifika metodu ta’ kejl. Iċ-ċertifikazzjoni għandha tkun ibbażata fuq proċeduri teknikament validi. Jekk ebda materjal ċertifikat ta’ referenza ma jkun disponibbli, parametri relevanti jistgħu jiġu evalwati permezz ta’ analiżi ta’ kampjun fortifikat. Għall-fini ta’ dan id-dokument il-materjali ta’ referenza jintużaw biex jivverifikaw l-eżattezza ta’ l-analiżi. Nota: Is-CRMs disponibbli għall-verifikazzjoni ta’ metodi għall-metalli tqal u arseniku fil-muskoli, il-fwied u l-kliewi huma disponibbli mill-Bureau tal-Komunità ta’ Referenza, il-Kummissjoni tal-Komunitajiet Ewropej, Brussel. 1.2.4. Selettività l-abbiltà ta’ metodu li jiddistingwi bejn l-analit li għandu jitkejjel u sustanzi oħra. Dan il-karatteristiku huwa predominentement funzjoni tal-prinċipju tal-kejl użat, iżda jista’ jvarja skond il-klassi tal-kompost jew matriċi. Metodu speċifiku huwa wieħed li juri l-finalità fl-għażla. 1.2.5. Eżattezza: f’dan id-dokument din tirreferi għall-eżattezza tal-medja. Id-definizzjoni li għandha tintuża hija preskritta fl-ISO 3534-1977 taħt 2.83 (eżattezza tal-medja: it-tiqrib tal-qbil bejn il-valur veru u r-riżultat medju li kien jinkiseb bl-applikazzjoni tal-proċedura esperimentali fuq numru kbir ħafna ta’ drabi. Il-limitazzjonijiet prinċipali dwar l-eżattezza ta’ stabbiliment huma kemm l-iżball kif jiġi jiġi u l-iżball sistematiku, għalkemm fejn ir-riżultat jinkiseb minn numru kbir ħafna ta’ stabbilimenti, l-iżbalji kif jiġi jiġu għandhom it-tendenza li jikkanċellaw lilhom infushom u l-eżattezza tal-medja tqarreb l-iżball sistematiku. Għalhekk, għal reviżjoni fl-uffiċċju ta’ metodu n-numru ta’ stabbilimenti ripetuti għandu jkun speċifikat. Il-kejl ta’ l-eżattezza huwa d-differenza bejn il-valur medju miksub permezz ta’ analiżi ta’ materjal ċertifikat ta’ referenza u l-valur ċertifikat tiegħu espress bħala perċentwali tal-valur ċertifikat. 1.2.6. Preċiżjoni: varjabbli ta’ repetizzjoni intra-laboratorju (fil-laboratorju) u r-riproduċibilità intra-laboratorju (fi u bejn laboratorji). It-terminu ġenerali statistiku "preċiżjoni" għandu jintuża kif definit fl-ISO 3534-1977 2.84 (preċiżjoni: it-tiqrib bejn il-qbil tar-riżultati miksuba permezz ta’ l-applikazzjoni ta’ proċedura esperimentali diversi drabi taħt kondizzjonijiet preskritti). Skond l-Anness li jinsab mad-Direttiva 85/591/KEE il-valuri tal-preċiżjoni għall-metodi ta’ l-analiżi li għandhom jitqiesu għall-adozzjoni taħt id-disposizzjonijiet ta’ dik id-Direttiva għandhom jinkisbu minn prova kollaborattiva li tkun preferibbilment twettqet skond l-ISO 5725-1986. Għal dan il-għan, it-termini repetizzjoni u riproduċibilità huma definiti fl-ISO 5725-1986. Għat-twettieq ta’ dawk il-provi għandhom jintużaw kampjuni tal-materjali li jkollhom kontenuti analiti bejn wieħed u ieħor madwar il-livell ta’ tolleranza li għandu jiġi nfurzat. Sa dak iż-żmien li r-riproduċibilità ta’ metodu tkun ġiet stabbilita bi prova kollaborattiva, allura għall-fini ta’ għażla minn qabel ta’ metodi kandidati mir-reviżjoni mill-uffiċċju, huwa meħtieġ li t-tagħrif dwar ir-repitizzjoni, l-irkupru u r-riżultati miksuba għall-materjali ċertifikati ta’ referenza jkunu disponibbli. Għal dan il-għan it-terminu repetizzjoni huwa użat hawnhekk kif definit fl-ISO 3534-1977 taħt 2.85a) (repetizzjoni: it-tqarrib tal-qbil bejn riżultati suċċessivi miksuba bl-istess metodu fuq materjal identiku tat-test, taħt l-istess kondizzjonijiet (l-istess operatur, l-istess apparat, l-istess laboratorju u intervalli qosra ta’ żmien)). Il-kelj tar-repetizzjoni li għandu jintuża huwa l-koeffiċjent ta’ varjazzjoni kif definit fl-ISO 3534-1977, 2.35 (koeffiċjent ta’ varjazzjoni: il-proporzjon tad-devjazzjoni standard għall-valur assolut tal-medja aritmetika). 1.2.7. Limitu ta’ kxif: il-kontenut l-aktar żgħir imkejjel li minnu huwa possibbli li tiġi dedotta l-preżenza ta’ l-analit b’ċertezza statistika raġonevoli. Il-limitu tal-kxif għandu jiġi rapportat fid-dominju tal-kontenut, jiġifieri espress bħala ug/kg jew mg/kg (analit/prodott), flimkien ma’ l-ammont ta’ proporzjon tat-test fi (grammi) tipikament użat fl-analiżi. Il-limitu tal-kxif huwa numerikament ugwali għal tliet darbiet id-devjazzjoni standard tal-medja ta’ l-istabbilimenti bjanki (n 20). Stabbiliment bjank huwa definit bħala proċedura analitika kompleta, bl-ommissjoni tal-porzjon tat-test, jew minflokha billi jittieħed ammont ekwivalenti ta’ ilma distillat. 1.2.8. Sensittività: kejl ta’ l-abbiltà ta’ metodu billi jiddiskrimina bejn differenzi żgħar fil-kontenut analit. F’dan id-dokument, sensittività hija definita bħala ż-żurżieqa (responsiva/konċentrazzjoni) tal-kurva ta’ kalibrazzjoni fil-livell ta’ interess. 1.2.9. Prattiċità: karetteristika mhux standard ta’ proċedura analitika. Hija dipendenti fuq l-iskop tal-metodu u hija stabbilita permezz ta’ ħtiġiet b’kampjun sħiħ u l-ispejjeż. Għall-metodi ta’ referenza, il-parti l-kbira ta’ l-aspetti ta’ prattiċità huma ta’ sinifikanza żgħira meta mqabbla mal-kriterji l-oħra definiti f’dan id-dokument. Huwa normalment suffiċjenti li r-riaġenti meħtieġa u l-apparat ikunu kummerċjalment disponibbli. 1.2.10. Applikabilità: lista tal-komoditajiet li għalihom il-metodu kandidat jista’ jiġi applikat kif preżentat jew b’modifikazzjonijiet żgħar. 1.2.11. Kriterji oħra magħżula b’konnessjoni ma’ l-istabbiliment ta’ metalli tqal u arseniku. 1.2.11.1. Kwantifikazzjoni 1.2.11.1.1. Limitu ta’ kwantifikazzjoni: il-kontenut l-aktar baxx ta’ l-analit li jista’ jitkejjel b’ċertezza statistika raġonevoli. Jekk kemm l-eżattezza u l-preċiżjoni huma kostanti matul konċentrazzjoni ta’ firxa madwar il-limitu ta’ kxif, allura l-limitu ta’ kwantifikazzjoni huwa numerikament ugwali għal sitt darbiet id-devjazzjoni standard tal-medja ta’ l-istabbiliment bjank (n 20, see 1.2.7). 1.2.11.1.2. Eżattezza: fil-każ ta’ analiżi ripetut ta’ materjal ċertifikat ta’ referenza, id-devjazzjoni tal-medja mill-valur ċertifikat, espressa bħala perċentwali tal-valur ċertifikat, m’għandhiex tkun barra l-limiti ta’ 10 %. 1.2.11.3. Preċiżjoni espressa bħala repetizzjoni: fil-każ ta’ analiżi riġetut ta’ kampjun, il-koeffiċjent ta’ vatjazzjoni (CV) (1.2.6.) tal-medja m’għandux jeċċedi l-valuri li ġejjin: | CV | —medja ’l fuq minn 10 u sa 100 mg/kg: | 0,20 | —medja ’l fuq minn 100 mg/kg u sa 1000 mg/kg | 0,15 | —medja ’l fuq minn 1000 mg/kg: | 0,10 | 1.2.11.1.4. Kurvi ta’ kalibrazzjoni Jekk il-metodu jiddependi fuq kurva ta’ kalibrazzjoni allura l-informazzjoni li ġejja għandha tingħata: - għal kurva ta’ kalibrazzjoni linejari l-firxiet li fihom teżisti relazzjoni lineari bejn il-kontenuti ta’ l-analit fis-soluzzjonijiet standard u l-kobor tas-sinjali prodotti mill-istrument tal-kejl (firxa linejari tal-kurva ta’ kalibrazzjoni), - jekk il-kwantifikazzjoni hija bbażata fuq kurva ta’ kalibrazzjoni mhux lineari, il-formola matematika li tiddeskrivi l-kurva ta’ kalibrazzjoni, - firxiet aċċettabbli li fihom il-kobor tas-sinjali prodotti mill-istrumenti tal-kejl għal soluzzjoni standard fil-firxa tax-xogħol tal-kurva ta’ kalibrazzjoni jistgħu jvarjaw minn jum għall-ieħor, - kopja tal-kurva ta’ kalibrazzjoni rappreżentattiva, bil-punti kollha tat-tagħrif, u indikazzjonijiet tal-firxiet fejn il-kurva tista’ tintuża (firxa tax-xogħol). 1.2.11.2. Suxxettibilità għal interferenza Għall-kondizzjonijiet kollha esperimentali li jistgħu fil-prattika jkunu suġġetti għall-timwiġ (per eżempju stabilità tar-riaġenti, komposizzjoni tal-kampjun, pH, temperatura) kull varjazzjonijiet li jistgħu jeffettwaw ir-riżultat analitiku għandhom jiġi indikati. Id-deskrizzjoni tal-metodu għandha tinkludi l-mezzi biex tintgħeleb kull interferenza preveduta. Kull fejn possibbli, il-mezzi tal-konferma tal-kontenut għandhom jiġu deskritti. Huwa ta’ importanza primarja li interferenza li tista’ tinħoloq mill-komponenti matriċi għandha tiġi investigata. Għalhekk, ta’ l-anqas l-akbar ammont tal-kampjun li ma jkollu ebda effett ta’ interferenza fuq il-kwantifikazzjoni ta’ l-analit (wara dekomposizzjoni kif imiss u "tindifa") għandu jiġi indikat. Fi spettometrija atomika ta’ assorbiment, speċjalment, bit-teknika tal-forġa tal-graffit, valuri żbaljati (għolja wisq) jistgħu jinkisbu minħabba korrezzjoni inadegwata ta’ l-isfond. Il-metodi ta’ referenza għandhom għalhekk ikun fihom informazzjoni dettaljata dwar l-effettività tas-sistema użata ta’ korrezzjoni ta’ l-isfond. B’mod ġenerali, korrezzjoni ta’ l-isfond ibbażata fuq il-prinċipju Zeeman hija fil-preżent meqjusa l-aktar ta’ min jorbot fuqha, iżda wkoll lampa deuterium u korretturi Smith-Hieftje jistgħu wkoll iwettqu l-ħtiġiet. 1.2.11.3. Relazzjoni bejn il-livelli massimi permessi u l-limiti analitiċi Għal elementi b’livell massimu permess stabbilit, il-limitu ta’ kwantifikazzjoni m’għandux jeċċedi l-livell imnaqqas bi tliet darbiet id-devjazzjoni standard ta’ repetizzjoni li l-metodi jipproduċu għal kampjun fil-livell massimu permess. Livelli residwi tipiċi fil-materjali varji ta’ kampjun huma elenkati fil-Ktejjeb ta’ l-EEC dwar tagħrif esperimentali għall-metodi ta’ referenza (għad irid jiġi ppublikat). 2. KRITERJI GĦALL-KWANTIFIKAZZJONI TAR-RESIDWI TA’ METALLI TQAL U ARSENIKU 2.1. Ħtieġa ġenerali Il-laboratorji li jwettqu analiżi għall-istabbiliment kwantitattiv ta’ metalli tqal u arseniku, għandhom jassiguraw li l-kriterji għall-interpretazzjoni tar-riżultati jitwettqu skond il-ħtiġiet ta’ din it-taqsima. Il-kriterji huma maħsuba għall-identifikazzjoni u l-kwantifikazzjoni ta’ l-analit u jimmira li jipprevjeni riżultati pożittivi foloż. Għal konklużjoni pożittiva, ir-riżultati analitiċi għandhom jikkonformaw mal-kriterji preskritti għall-proċedura analitika partikolari. 2.2. Interpretazzjoni tar-riżultati: definizzjoni ta’ riżultat pożittiv u negattiv 2.2.1. Riżultat pożittiv: jekk, skond il-proċedura analitika, il-kontenut ta’ l-analit imkejjel fil-kampjun huwa ugwali jew ogħla mil-livell massimu permess stabbilit miżjud b’n drabi tad-devjazzjoni standard li tikkorrispondi mal-koeffiċjent massimu ta’ varjazzjoni permessa għall-metodu kif dikjarat fit-taqsima 1.2.11.1.3 għal-livell konċernat, il-kampjun għandu kontenut li jeċċedi l-livell massimu permess. Ir-riżultat ta’ l-analiżi huwa "pożittiv’." 2.2.2. Riżultat negattiv: jekk, skond il-proċedura analitika, il-kontenut imkejjel ta’ l-analit fil-kampjun ikun aktar baxx mil-livell massimu permess stabbilit miżjud b’n drabi d-devjazzjoni standard li tikkorrispondi mal-koeffiċjent massimu tal-varjazzjoni permessa konċernata, il-kampjun huwa meqjus li jkollu kontenut taħt il-livell massimu permess. Ir-riżultat ta’ l-analiżi huwa "negattiv’." Nota 1: Riżlutat negattiv ma jipprovax li l-kontenut veru ta’ l-analit huwa taħt il-livell massimu permess. Nota 2: Il-valur ta’ n għandu jiġi definit skond ir-riskju, aċċettabbli mill-awtoritajiet għal riżultati pożittivi foloz jew riżultati negattivi foloz. 2.3. Konsiderazzjonijiet Ġenerali għall-proċedura analitika sħiħa 2.3.1. Preparazzjoni tal-kampjun Il-kampjun għandu jinkiseb u jiġi mmaniġġat b’dak il-mod li l-komposizzjoni ma tinbidilx minħabba per eżempju, dessikazzjoni, evaporazzjoni, deterjorazzjoni jew kontaminazzjoni. 2.3.2. Suxxettibilità għal interferenza Informazzjoni kif dettaljata taħt 1.2.11.2. (Is-suxxettibilità għal intereferenza) għandha tintbagħat. 2.3.3. Kriterji ġenerali għall-proċedura analitika sħiħa 2.3.3.1. L-għażla (1.2.4) tal-metodu għandha tiġi indikata flimkien mal-valuri numeriċi tal-limitu ta’ kxif (1.2.7.) u l-limitu ta’ kwantifikazzjoni (1.2.11.1.1) tal-proċedura għall-analit u l-matriċi taħt investigazzjoni. Nota: Din l-informazzjoni tista’ tinkiseb minn tagħrif esperimentali u billi jingħata kont ta’ konsiderazzjonijiet teoretiċi. 2.3.3.2. Ir-riżultat pożittiv jew negattiv ta’ l-analiżi għandu jgħodd biss fi ħdan ir-restrizzjonijiet ta’ l-għażla u l-limitu ta’ kwantifikazzjoni tal-proċedura għall-analit u l-matriċi taħt investigazzjoni. 2.3.3.3. Kontroll analitiku ta’ kwalità Il-kampjuni ta’ referenza li jkun fihom kampjuni ta’ min jorbot fuqhom għandhom jitwettqu permezz ta’ proċedura sħiħa simultanjament ma’ kull serje tal-kampjuni tat-test analizzati. Fejn xieraq, meta materjali ċertifikati ta’ referenza jew kampjuni ta’ referenza ma jkunux disponibbli, il-metodu għandu jiġi validat billi jsiru esperimenti ta’ rkupru b’parallel ma’ kull serje ta’ kampjuni tat-test analizzati. (Ara wkoll it-taqsimiet 1.2.11.1.2 u 1.2.11.1.3, għall-ħtiġiet ta’ eżattezza u preċiżjoni). 2.4. Kriterji għad-dekomposizzjoni ta’ kampjuni Skond is-sistema ta’ kejl li għandha tintuża diġestjoni sħiħa bejn wieħed u ieħor tal-materjal organiku fi-kampjun tista’ tkun meħtieġa. Dekomposizzjoni permezz ta’ tagħmel irmied niexef, diġestjoni mxarrba f’sistema miftuħa u diġestjoni bomba tista’ tiġi konsidrata. It-tindif ta’ l-oġġetti tal-ħġieġ u l-apparat l-ieħor użat jeħtieġ attenzjoni speċjali fejn għandhom jiġu stabbiliti elementi fil-livelli ta’ traċċa; kull metodu għandu jagħti stampa tal-proċedura tat-tindif. Il-proċeduri ta’ dekomposizzjoni ta’ spiss jinkludu manipulazzjonijiet potenzalment perikolużi, għalhekk kull metodu għandu jkun fih paragrafu ta’ sigurezza. 2.4.1. Riaġenti Aċidi minerali, perossidu ta’ l-idroġenu u għajnuniet għall-irmied, per eżempju nitrat tal-manjeżju, għandhom ikunu ta’ purità għolja, b’mod ġenerali aħjar minn grad analitiku. Diversi manifatturi jipproduċu kimiċi speċjalment addattati għall-istabbilimenti ta’ traċċi ta’ metall tqil. Kull tant żmien kull lott ta’ riaġent għandu jiġi ttestjat b’esperiment in bjank għall-kontenut attwali tiegħu ta’ l-element li għandu jitkejjel u r-riżultati mqabbla ma’ dawk tal-lott ta’ qabel. 2.4.2. Ittestjar għat-telf ta’ analit Telf possibbli ta’ analiti minħabba l-preżenza jew formazzjoni ta’ komposti volatili jew preċipitati li ma jdubux għandu jiġi verifikat. Preferibbilment dan isir permezz ta’ l-analiżi ta’ materjal ċertifikat ta’ referenza, li l-matriċi tiegħu tkun taqbel kemm jista’ jkun mal-kampjun li għandu jiġi analizzat, u b’żieda permezz ta’ esperimenti ta’ rkupru mal-materjal tal-kampjun attwali. Jekk ebda materjal ċertifikat xieraq ta’ referenza ma jkun disponibbli, għandhom isiru l-esperimenti ta’ rkupru fil-livelli varji. 2.4.3. Teknika ta’ tnixxif bl-irmied (mhux applikabbli għal stabbilimenti ta’ merkurju) Il-kontroll strett tat-temperatura huwa importanti fit-tnixxif bl-irmied biex jiġi evitat telf ta’ l-analit permezz ta’ volatizzazzjoni. Forn żgħir b’kontrollur li jipprogramma t-temperatura huwa essenzali biex jinkisbu kondizzjonijiet ripetuti ta’ rmied. Fl-ewwel stadju ta’l-irmied sa ca. 350 °C, iż-żieda fit-temperatura għandha tkun bil-mod, madwar 50 °C fis-siegħa, sabiex jiġi evitat li jinħaraq il-materjal organiku fil-kampjun, li lokalment jirriżulta f’temperaturi ħafna għola (sa bejn 800 °C u 900 °C) u b’hekk jintilef l-analit. Jekk ma jkunu jeżistu ebda għajnuniet għall-irmied, it-temperatura massima ta’ l-irmied m’għandhiex tkun għola minn 450 °C sa 500 °C. Jekk għajnuniet għall-irmied, per eżempju aċidu sulfuriku, nitrat tal-manjeżju, ossidu tal-manjeżju huma miżjuda mal-kampjun, tista’ tintuża temperatura għola ta’ l-irmied mingħajr telf ta’ l-elementi ta’ interess. Iżda, l-użu ta’ għajnuniet għall-irmied jista’ joħloq problemi fit-tidwib ta’ l-irmied. Fejn meħtieġ, it-tagħmil ta’ l-irmied għandu jiġi ripetut għal żmien qasir, wara ż-żieda ta’ ftit aċidu nitriku ma’ l-irmied, sakemm karbun aktar residwali (frak iswed) ikun jidher fl-irmied. Biex titnaqqas il-possibbiltà ta’ kontaminazzjoni, l-inforra tal-forn m’għandux ikun fiha elementi għolja ta’ l-elementi li għandhom jiġu stabbiliti. 2.4.4. Pressjoni atmosferika b’aċidi minerali Fil-metodi ta’ diġestjoni bil-pressjoni atmosferika jintużaw ammonti relattivament kbar ta’ riaġenti li jfisser li l-livelli tagħhom ta’ kontaminazzjoni għandhom ikunu baxxi kemm jista’ jkun (ara 2.4.1). Matul id-diġestjoni l-kondizzjonijiet ta’ ossidazzjoni għandhom jinżammu biex jiġi evitat li jinħarqu; jekk iseħħ il-ħruq, għandhom jiżdiedu minnufih ftit ml ta’ aċidu ta’ ossidazzjoni (nit acid, perchloric acid). Huwa diffiċili ħafna li kampjun maħruq ħafna jiddiġerixxi aktar; ukoll il-ħruq jista’ jwassal għal telf ta’ analiti (arseniku, merkurju) permezz ta’ volatizzazzjoni. Jekk id-diġestjoni finali, wara d-diluzzjoni, għandha tiġi direttament analizzata bil-fjamma AAS jew forġa AAS tal-graffit, il-preżenza ta’ residwi ta’ molekuli organiċi b’piż molekulari baxx tista’ ma tfixkilx il-kejl. F’dawn il-każi diġestjoni ma’ taħlitiet ta’ aċidu sulfuriku/aċidu nitriku tista’ tkun suffiċjenti. Diġestjonijiet li għandhom jiġu analizzati permezz ta’ DPASV jew li minnhom għandu jiġi estratt l-analit permezz ta’ aġenti organiċi ta’ komplessazzjoni, għandhom ikunu ħielsa minn kull materjal organiku residwu. F’dawn il-każi diġestjoni finali b’aċidu perchloric u/jew b’perossidu ta’ l-idroġenu huwa xieraq. 2.4.5. Diġestjoni tal-pressjoni Kontenituri xierqa biss maħsuba għall-pressjoni u fran għandhom jintużaw għal din it-teknika. Speċjalment apparat microwave għandu jkun tat-tip speċifikament disinjat għall-użu fil-laboratorji. Dan il-messaġġ għandu jkun dikjarat b’mod ċar f’kull protokoll ta’ metodu ta’ referenza li jħajjar jew jippermetti l-użu ta’ din it-teknika. Ir-restrizzjoni prinċipali ta’ din it-teknika hija l-ammont żgħir tal-porzjon tat-test li jista’ jiġi diġerit fit-tipi l-aktar komuni ta’ fran kummerċjalment disponibbli. Normalment id-diġestjonijiet miksuba jistgħu jiġu analizzati wara diluzzjoni diretta permezz tal-fjamma AAS jew il-forġa tal-graffit AAS. Diġestjoni supplimentari b’aċidu perchloric u/jew perossidu ta’ l-idroġenu tkun meħtieġa meta d-diġestjoni għandha tiġi analizzata permezz ta’ DPASV jew għandha tiġi estratta b’riaġenti organiċi ta’ komplessazzjoni. 2.5 Kriterji għall-ispettrometrija atomika ta’ assorbiment (AAS) B’mod ġenerali, l-issettjar ta’ l-istrument ta’ l-ispettrometru għandu jintgħażel skond ir-rakkomandazzjonijiet tal-manifattur. It-tħaddim ta’ l-apparat sħiħ għandu jiġi verifikat qabel u wara kull serje ta’ kejl tal-kampjuni billi jiġu analizzati s-soluzzjonijiet standard u titħejja graff ta’ kalibrazzjoni mir-riżultati. Fejn possibbli r-riżultati għandhom jiġu verifikati permezz ta’ repetizzjoni tal-kejl f’lilne altenattiva ta’ assorbiment. Jekk issir il-kwantifikazzjoni bil-metodu taż-żidiet standard, għandha tingħata attenzjoni biex ma tinqabiżx il-firxa lineari tal-kurva ta’ kalibrazzjoni. 2.5.1. Fjamma-AAS L-i standard ta’ kalibrazzjoni għandu jiġi preparat b’soluzzjoni matriċi li tkun taqbel kemm jista’ jkun qrib mal-kejl tas-soluzzjonijiet tal-kampjun (per eżempju f’termini ta’ konċentrazzjoni ta’ aċidu) biex jiġi assigurat komportament komparabbli ta’ l-istrument. Jekk proċedura ta’ separazzjoni, bħal estrazzjoni, tintuża, biex jiġi separat l-anilit mill-interferenti jew għall-konċentrazzjoni, l-effiċjenza ta’ kull pass għandha tiġi verifikata għal kull tip ġdid ta’ matriċi tal-kampjun. Fil-waqt li l-assorbiment ta’ l-isfond għandu t-tendenza li jkun anqas ta’ problema bil-fjamma għall-kuntrarju tal-forġa AAS tal-graffit madanakollu dejjem għandha ssir verifika dwar jekk il-korrezzjoni ta’ l-isfond hijiex meħtieġa jew le. 2.5.2. Forġa tal-graffit AAS Il-modifikazzjoni tal-matriċi flimkien ma’ l-użu tal-pjattaforma ta’ atomizzazzjoni L’vov tista’ tippermetti l-kwantifikazzjoni permezz ta’ kurva ta’ kalibrazzjoni bbażata fuq il-kejl ta’ soluzzjonijiet akwejużi. Biex jiġu evitati valuri bjanki għoljin, ir-riaġenti użati bħala modifikatur tal-matriċi għandhom ikunu ta’ l-ogħla purità disponibbli. In-nuqqas ta’ korrezzjoni effettiva u ta’ min jorbot fuqha ta’ l-isfond huwa s-sors prinċipali ta’ żball fil-forġa tal-graffit AAS. Għalhekk l-effettività ta’ l-aspett tal-korrezzjoni ta’ l-isfond tal-kejl għandha dejjem tiġi verifikata b’attenzjoni kbira. Ir-riżultati għandhom, kull fejn xieraq, jiġu verifikati permezz tad-diluzzjoni tal-kejl b’darbtejn jew tliet darbiet u jerġa’ jsir il-kejl. 2.5.3. Spettrometrija atomika ta’ assorbiment ta’ fwar kiesaħ għall-merkurju Minħabba telf permezz ta’ volatizzazzjoni, it-tirmied niexef ma jistgħax jintuża bħala teknika ta’ dekomposizzjoni għall-istabbilimenti ta’ merkurju. Sustanzi volatili orġaniċi fis-soluzzjoni tal-kejl jistgħu jwasslu għal riżlultati pożittivi foloz. Din il-possibbiltà għandha tiġi eskluża permezz ta’ l-analiżi ta’ żewġ alikwotti ta’ kull soluzzjoni tal-kampjun, b’tubu mimli jew mingħajru ta’ palladium chloride fuq fibri tal-ħġieġ konnessi fil-firxa tal-gass bejn is-soluzzjoni u ċ-ċellula ta’ assorboment tad-detekter. Bit-tubu tal-palladium chloride konness m’hu jidher ebda peak. Jekk il-kejl ikun ibbażat fuq l-assorbiment ta’ merkurju elementali fuq fibri tad-deheb, segwit b’disoriment termali, il-verifika bil-palladium chloride tista’ titħassar. 2.5.4. Sprettrometrija atomika ta’ assorbiment ta’ ġenerazzjoni idrida għall-arseniku (As) Komposti organiċi li jkun fihom l-arseniku jistgħu jkunu stabbli ħafna u jeħtieġu proċedura sħiħa ta’ dekomposizzjoni issidattiva biex jiġi assigurat li r-riżultati korretti għat-total As jinkisbu. Id-diġestjoni mxarrba għandha tinkludi u d-diġestjoni bomba għandha tiġi segwita b’pass ta’ diġestjoni finali bl-aċidu perchloric, perossidu ta’ l-idroġenu jew xi riaġenti oħra ta’ ossidazzjoni b’saħħithom bħal potass permanganate. Tirmid niexef b’taħlita ta’ nitrat tal-manjeżju/ossidu tal-manjesju bħala għajnuna għat-tirmid huma wkoll addattati għall-istabbilimenti ta’ arseniku. Wieħed għandu jkun konxju li f’din it-teknika l-quċċati u ż-żoni ta’ l-ogħla assorbiment jistgħu jiġu influwenzati bis-sħiħ mill-kostitwenti matriċi fis-soluzzjoni tal-kejl u l-kwantifikazzjoni bil-metodu taż-żiedet standard huma normalment meħtieġa. Il-produzzjoni u l-veloċità tal-formazzjoni ta’ AsH3 fis-soluzzjoni ta’ aċidu idrokloriku ma’ NaBH4 tiddependi fuq l-istat ta’ ossidazzjoni ta’ l-As, As III fil-proċeduri ta’ preparazzjoni ta’ reazzjoni ġenerali għandhom ikunu disinjati biex iġibu l-As kollu preżenti għal As III jew As V u l-kejl għandu jiġi kalibrat bħal dak ta’ soluzzjonijiet ta’ l-As III jew AsV kif xieraq. 2.6. Kriterji għall-volumetrija differenzali ta’ pulse anodic stripping (DPASV) Id-distruzzjoni kompleta tal-materja organika fil-kampjuni qabel l-istabbilimenti DPASV hija ta’ l-akbar importanza. F’dan ir-rigward it-tirmid niexef huwa pjuttost xieraq. Fil-voltammogrammi l-quċċati li joriġinaw mill-kadmium u ċ-ċomb għandhom jiġu separati għal kollox. Ebda sinjali wiesa’, minħabba l-preżenza ta’ materjali organiċi, m’għandhom jidhru fil-voltammogram. Il-quċċati għoljin fid-DPASV jistgħu jiġu influwenzati minn kostitwenti matriċi inorganiċi. Għalhekk il-kwantifikazzjoni għandha ssir bil-metodu taż-żidiet standard. Kampjun ta’ voltammogram tipiku ta’ kampjun tas-soluzzjoni għandu jiġi provdut mal-metodu. 2.7. Kriterji għall-metodi kolorimetriċi (għall-arseniku) L-istess bħal fit-teknika ta’ ġenerazzjoni idrika, id-distruzzjoni kompleta tal-materjali organiċi kollha, inklużi kompost organo-arseniċi, hija hawnhekk ta’ l-akbar importanza (ara 2.5.4). [1] ĠU L 372, tal-31.12.1985, pġ. 50. --------------------------------------------------